I dag leveres Buddyen med ventilregulerte blybatterier. Helt tomme batterier fullades på 6-8 timer. Batteriene kan gjerne klattlades, da gir 1 time lading ca. 10 km kjørelengde. Batteriet lades med en vanlig, jordet stikkontakt og minimum 16A-kurs, grunnet lav effektfaktor på batteriladeren. Levetida for batteriene forventes å være 2-5 år, eller ca. 20 000 km, avhengig av kjøre- og lademønster. Fullt batteribytte koster i dag rundt 29.000 kroner pluss arbeid. Buddy har en gammeldags lade- og batteriovervåking som gjør at kapasitetsmåler ikke er til å stole på, spesielt i kaldt vær.